बिहार के पटना जिले के पालीगंज थाना क्षेत्र में व्यवसायियों पर दिनदहाड़े फायरिंग कर दहशत का माहौल बनाने वाले लवकुश शर्मा को पुलिस ने दबोच लिया। उसके पास से कट्टा और दो जिंदा कारतूस बरामद हुए हैं। उसने छह मार्च 2015 को खाने के लिए फ्री में चिकन नहीं देने पर लवकुश ने एक व्यक्ति की गोली मारकर हत्या कर दी थी। इस कांड में गिरफ्तार होकर वह जेल गया था। जेल से निकलने के बाद उसने चार-पांच बदमाशों के साथ खुद की गैंग बना लिया था।